wannaphong/clean_thaiwikipedia huggingface dataset:
# ช็อกโกแลตชิป
ช็อกโกแลตชิป  เป็นช็อกโกแลตที่ถูกแบ่งเป็นชิ้นเล็ก ๆ ซึ่งมักเป็นทรงกลมหรือทรงหยดน้ำก้นแบน วางขายในหลากหลายขนาด ตั้งแต่ใหญ่จนถึงเล็ก โดยทั่วไปนั้นจะมีเส้นผ่านศูนย์กลางไม่เกิน 1 เซนติเมตร ส่วนในรูปแบบอื่น ๆ นั้นจะมีทั้งทรงสี่เหลี่ยมผืนผ้าและทรงสี่เหลี่ยมจัตุรัสด้วย

 ต้นกำเนิด 
ช็อกโกแลตชิปเป็นส่วนผสมสำคัญของคุกกี้ช็อกโกแลตชิปซึ่งได้รับการคิดค้นเมื่อปี พ.ศ. 2480 โดยรูธ เกรฟส์ เวกฟีลด์ ซึ่งทำงานอยู่ที่โทลล์เฮาส์อินน์ในเมืองวิตแมน รัฐแมสซาชูเซตส์ เธอตัดแท่งช็อกโกแลตกึ่งหวานของเนสท์เล่เป็นชิ้น ๆ แล้วใส่ลงในคุกกี้ หลังจากนั้นคุกกี้ของเธอก็ประสบความสำเร็จเป็นอย่างมาก เวกฟีลด์ได้ตกลงทำสัญญากับเนสท์เล่ในปี พ.ศ. 2482 โดยอนุญาตให้เนสท์เล่ใส่สูตรของเธอในบรรจุภัณฑ์ช็อกโกแลตแบบแท่งเพื่อแลกกับการส่งช็อกโกแลตให้เธอตลอดชีวิต ในช่วงแรกเนสท์เล่ได้แถมเครื่องมือตัดไปกับช็อกโกแลตแบบแท่งด้วย ต่อมาเมื่อปี พ.ศ. 2484 เนสท์เล่และคู่แข่งอย่างน้อยหนึ่งบริษัทได้เริ่มวางขายช็อกโกแลตชิปแยกต่างหากในท้องตลาดChocolate Chip Cookies: Chip versus Morsel, The earliest references in published recipes and ads to the chip or morsel appear in the spring of 1941. Newspaper advertisements and published recipes from 1940 and earlier all refer to cutting up chocolate squares only. เนสต์เล่ได้ตั้งชื่อคุกกี้ช็อกโกแลตว่า "โทลล์เฮาส์คุกกีส์" ซึ่งเป็นชื่อของโรงแรมต้นกำเนิดช็อกโกแลตชิป

 ประเภทของชิป 
ต้นตำรับของช็อกโกแลตชิปนั้นผลิตมาจากช็อกโกแลตแบบกึ่งหวาน แต่ในปัจจุบันก็ได้มีรสชาติที่เพิ่มขึ้นอย่างมากมาย ซึ่งรวมทั้ง บิตเตอร์สวีตช็อกโกแลตชิป, ชิปเนยถั่วลิสง, บัตเตอร์สกอตช์ชิป, ชิปมินต์ช็อกโกแลต, ไวต์ช็อกโกแลตชิป, ดาร์กช็อกโกแลตชิป, ช็อกโกแลตชิปนม, ไวต์สเวิลด์ช็อกโกแลตชิป และ ดาร์กสเวิลด์ช็อกโกแลตชิป
# เอดูอาร์ท บูคเนอร์
เอดูอาร์ท บูคเนอร์ (20 พฤษภาคม ค.ศ. 1860 – 13 สิงหาคม ค.ศ. 1917) เป็นนักชีวเคมีชาวเยอรมัน เกิดที่เมืองมิวนิก เป็นบุตรของแอ็นสท์และฟรีเดอรีเคอ (นามสกุลเดิม มาร์ทีน) บูคเนอร์ มีพี่ชายที่ต่อมาเป็นนักวิทยาแบคทีเรียชื่อ ฮันส์ แอ็นสท์ เอากุสท์ บูคเนอร์ ในปี ค.ศ. 1884 บูคเนอร์เรียนวิชาเคมีกับอาด็อล์ฟ ฟ็อน ไบเออร์ และเรียนวิชาพฤกษศาสตร์กับคาร์ล เนเกอลี หลังจากร่วมงานกับแฮร์มัน เอมีล ฟิชเชอร์ ที่มหาวิทยาลัยแอร์ลังเงิน บูคเนอร์ก็เรียนจบปริญญาเอกจากมหาวิทยาลัยมิวนิกในปี ค.ศ. 1888 ปีต่อมา บูคเนอร์ทำงานเป็นผู้ช่วยอาจารย์ที่ห้องปฏิบัติการเคมีอินทรีย์ของไบเออร์และเป็นอาจารย์ในปี ค.ศ. 1891 ช่วงปี ค.ศ. 1895–1909 บูคเนอร์ดำรงตำแหน่งศาสตราจารย์ที่มหาวิทยาลัยหลายแห่ง เช่น มหาวิทยาลัยคีล, มหาวิทยาลัยทือบิงเงิน, มหาวิทยาลัยเบอร์ลิน, มหาวิทยาลัยเบร็สเลา เป็นต้นEduard Buchner - Biographical - Nobelprize.org

บูคเนอร์มีผลงานที่สำคัญคือการทดลองสกัดสารจากเซลล์ยีสต์เพื่อใช้หมักน้ำตาล การทดลองนี้ช่วยพิสูจน์ว่าไม่จำเป็นต้องใช้เซลล์ยีสต์ที่มีชีวิตในการหมัก บูคเนอร์ตั้งสมมติฐานว่าเซลล์ยีสต์หลั่งโปรตีนออกมาเพื่อหมักน้ำตาล แต่ต่อมาค้นพบว่าการหมักเกิดขึ้นภายในเซลล์ยีสต์ จากผลงานนี้ทำให้บูคเนอร์ได้รับรางวัลโนเบลสาขาเคมีในปี ค.ศ. 1907The Nobel Prize in Chemistry 1907 - Nobelprize.org

ด้านชีวิตส่วนตัว บูคเนอร์แต่งงานกับล็อทเทอ ชตาลในปี ค.ศ. 1900 มีบุตรด้วยกัน 3 คน ในช่วงสงครามโลกครั้งที่หนึ่ง บูคเนอร์ทำงานที่โรงพยาบาลสนามในเมืองโฟกชานี ประเทศโรมาเนีย และได้รับบาดเจ็บ เขาเสียชีวิตในปี ค.ศ. 1917Eduard Buchner - Encyclopedia.com
# ครอก็องบุช
ครอก็องบุช  เป็นของหวานฝรั่งเศสชนิดหนึ่ง ได้จากการนำพรอฟีทรอลแต่ละลูกมาจัดเรียงซ้อนกันเป็นทรงกรวย จากนั้นพันรอบ ๆ ด้วยน้ำตาลเคี่ยวที่ทำเป็นเส้นบาง ๆ อาจตกแต่งด้วยของหวานอื่น เช่น ช็อกโกแลต อาลมอนด์เคลือบน้ำตาล ดอกไม้ที่กินได้ เป็นต้น บางครั้งก็ใช้มาการงแทนพรอฟีทรอล หรือราดด้วยกานัช (ซอสช็อกโกแลต)Croquembouche Delicious Magazine ในฝรั่งเศสและอิตาลีมักเสิร์ฟของหวานชนิดนี้ในพิธีแต่งงาน พิธีรับเข้าเป็นคริสต์ศาสนิกชน และพิธีรับศีลมหาสนิทครั้งแรก

 ที่มาของชื่อ 
ชื่อขนมครอก็องบุชมาจากวลีภาษาฝรั่งเศสว่า  แปลว่า "[สิ่งที่] กรอบกร้วมอยู่ในปาก"Oxford English Dictionary, 3rd edition, December 2005, s.v.
# ใสใส
"ใสใส" เป็นซิงเกิลของวงนอส จากค่ายวีเรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ยศพร ประสาทศิลป์ (แชมป์ NOS) ออกจำหน่ายในวันที่ 15 สิงหาคม พ.ศ. 2557

มิวสิกวีดิโอนี้มี “ไท จีรศักดิ์ ไฝสิงห์" มือเบสแห่ง วง S.D.F. (เอส.ดี.เอฟ.) มาแสดงเป็นพระเอกมิวสิกวีดิโอนี้โดย “ไท” รับบทเด็กเสิร์ฟที่ยอมเสียสละทุกอย่างเพื่อความรัก แม้กระทั่งเมื่อคนรักของตัวเองขอไปมีชีวิตที่ดีกว่า โดยทิ้งคนในอดีตอย่าง “ไท” ให้จมอยู่กับความทรงจำเก่าๆ

ที่มาของเพลงและเนื้อหาเอ็มวีสื่อถึงความรักในยุคกัดก้อนเกลือกิน ซึ่งมันเป็นความรักที่บริสุทธิ์ความรักที่แท้จริง แต่ในยุคสมัยนี้มันไม่มีแล้ว สมัยนี้มันมีแต่ความรักฉาบฉวย ที่หวังรวยทางลัด

การตอบรับ
เพลง "ใสใส" ได้อันดับสูงสุดที่ 8 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 25 สิงหาคม พ.ศ. 2557 
ชาร์ต
ชาร์ต (พ.ศ. 2558)อันดับสูงสุดจีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 8 อีเอฟเอ็ม ชาร์ต 94 ท็อป แอรเพลย์EFM 94 เพลงฮิต 94 เพลง วันที่ 4 ตุลาคม 2557 50 95.5 เอฟเอ็ม เวอร์จิ้นฮิตซ์ ชาร์ตท็อป 40 19
# อาด็อล์ฟ บูเทอนันท์
อาด็อล์ฟ ฟรีดริช โยฮัน บูเทอนันท์ (24 มีนาคม ค.ศ. 1903 – 18 มกราคม ค.ศ. 1995) เป็นนักชีวเคมีชาวเยอรมัน เกิดที่ใกล้เมืองเบรเมอร์ฮาเฟิน เป็นบุตรของอ็อทโท ลูอี มัคส์ บูเทอนันท์ และวิลเฮ็ลมีนา ท็อมฟอร์เดอ บูเทอนันท์ เรียนที่มหาวิทยาลัยมาร์บวร์คและมหาวิทยาลัยเกิททิงเงิน บูเทอนันท์มีโอกาสได้เรียนกับอาด็อล์ฟ วินเดาส์ นักเคมีรางวัลโนเบลที่มหาวิทยาลัยทือบิงเงิน หลังเรียนจบ บูเทอนันท์เป็นอาจารย์สอนที่มหาวิทยาลัยทือบิงเงินและดำรงตำแหน่งศาสตราจารย์ที่มหาวิทยาลัยเทคนิคดันท์ซิช ในปี ค.ศ. 1936 บูเทอนันท์ดำรงตำแหน่งผู้อำนวยการสถาบันชีวเคมีไคเซอร์วิลเฮ็ล์ม (ปัจจุบันคือ สถาบันชีวเคมีมักซ์พลังค์)Butenandt, Adolf - Encyclopedia.com

วินเดาส์แนะนำให้บูเทอนันท์ศึกษาฮอร์โมนที่สกัดจากรังไข่ ซึ่งนำไปสู่การค้นพบฮอร์โมนเอสโทรนและฮอร์โมนเพศหญิงอื่น ๆ ผลงานนี้ทำให้บูเทอนันท์และเลโอพ็อลท์ รูฌิทช์คา ได้รับรางวัลโนเบลสาขาเคมีในปี ค.ศ. 1939 ในครั้งแรก บูเทอนันท์ถูกสั่งให้ปฏิเสธรางวัล แต่ภายหลังเขารับรางวัลนี้The Nobel Prize in Chemistry 1939 - Nobelprize.org

บูเทอนันท์เข้าร่วมพรรคนาซีในปี ค.ศ. 1936 และมีส่วนเกี่ยวข้องกับสถาบันที่พัฒนาโครงการทางทหาร เมื่อสถาบันดังกล่าวย้ายไปอยู่ที่เมืองทือบิงเงิน บูเทอนันท์ได้ดำรงตำแหน่งศาสตราจารย์ที่มหาวิทยาลัยทือบิงเงิน ต่อมาเมื่อสถาบันได้ย้ายอยู่ที่เมืองมาร์ทีนส์รีท ใกล้เมืองมิวนิก บูเทอนันท์ได้ดำรงตำแหน่งศาสตราจารย์ที่มหาวิทยาลัยมิวนิก ระหว่างปี ค.ศ. 1960–1972 บูเทอนันท์ดำรงตำแหน่งประธานสมาคมมักซ์พลังค์เพื่อวิทยาศาสตร์ชั้นสูง

ในปี ค.ศ. 1959 บูเทอนันท์ค้นพบบอมบีคอล ซึ่งเป็นฟีโรโมนของผีเสื้อกลางคืนไหมAdolf Butenandt - NNDB.com

ด้านชีวิตส่วนตัว บูเทอนันท์แต่งงานกับเอริกา ฟอน ซีกเนอร์ในปี ค.ศ. 1931 มีบุตรด้วยกัน 7 คน บูเทอนันท์เสียชีวิตที่เมืองมิวนิกในปี ค.ศ. 1995Adolf Butenandt - Biographical - Nobelprize.org
# ปลาบู่กุดทิง
ปลาบู่กุดทิง หรือที่บางท้องถิ่นเรียกว่า ปลาบู่น้อย  เป็นปลาน้ำจืดชนิดหนึ่งในสกุล Neodontobutis ของวงศ์ Odontobutidae

 ถิ่นที่อยู่ 
คาดกันว่าปลาบู่กุดทิงเป็นปลาประจำถิ่นของลุ่มน้ำโขงตอนล่างในเขตประเทศไทย ลาว และกัมพูชา โดยอาศัยอยู่ชุกชุมในแหล่งน้ำนิ่งอย่างที่ลุ่มชื้นแฉะ ที่ลุ่มน้ำขัง หรือทะเลสาบรูปแอกที่ยังคงสภาพธรรมชาติและมีพืชน้ำขึ้นปกคลุมหนาแน่น จึงอาจใช้เป็นตัวชี้บอกทางชีวภาพในการประเมินคุณภาพพื้นที่ชุ่มน้ำได้ ในไทยพบปลาชนิดนี้มากทางตอนเหนือและตะวันออกของภาคตะวันออกเฉียงเหนือ เช่น ที่กุดทิงในอำเภอเมืองบึงกาฬ หรือที่บึงโขงหลงในอำเภอบึงโขงหลงและอำเภอเซกา จังหวัดบึงกาฬ เป็นต้น

 ลักษณะ 
ปลาบู่กุดทิงเป็นปลาบู่ขนาดเล็ก มีลำตัวป้อมสั้นและหัวกลมกว่าปลาบู่ในสกุลอื่น กินสัตว์ขนาดเล็ก เช่น ลูกปลา ลูกกุ้ง เป็นอาหาร เมื่อโตเต็มวัยมีความยาว 5.5 เซนติเมตร ปลาเพศผู้จะมีลำตัวสีดำเข้มสวยงามในฤดูผสมพันธุ์Siamensis.org. "Species : Neodontobutis aurarmus." [ออนไลน์]. เข้าถึงได้จาก : http://siamensis.org/species_index?nid=7825#7825--Species : Neodontobutis aurarmus 2554. สืบค้น 22 มีนาคม 2559.

 การใช้ประโยชน์ 
ปลาชนิดนี้ไม่ค่อยมีความสำคัญทางเศรษฐกิจการประมงมากนัก มักถูกจับปนมากับสัตว์น้ำอื่น ๆ เช่น กุ้งฝอย เป็นต้น
# Ô
Ô เป็นอักษรละตินปัจจุบันได้นำไปใช้กับภาษาเวียดนามที่เพิ่มเติมเครื่องหมายเสริมอักษรและวรยุกต์ในเวียดนามการใส่เครื่องหมายได้นำไปใช้ด้วยกัน เช่น (Ồ/ồ, Ố/ố, Ỗ/ỗ, Ổ/ổ, Ộ/ộ) อักษร Ô จะออกเสียงเป็น /o/ โอ ที่ใช้ในภาษาเวียดนามอย่างดี และหลักจากเปรียบเทียบภาษาตังไฉ่.
ดูเพิ่ม
 ภาษาฝรั่งเศส

อักษรที่เกี่ยวข้อง
Ă, Â, Đ, Ê, Ơ, Ư.
# Ê
ตัวอักษร Ê (ตัวเล็ก: ê) เป็นรูปแบบหนึ่งของอักษรละติน E ที่มีเซอร์คัมเฟล็กซ์ (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดย 
ภาษาเวียดนาม
Ê เป็นอักษรละตินของภาษาเวียดนามที่เป็นการใส่วรรณยุกต์ห้าอย่างด้วยกัน เช่น (Ề/ề, Ế/ế, Ễ/ễ, Ể/ể, Ệ/ệ) จากนั้นเวียดนามในปัจจุบันใช้ได้ร่วมกัน ในอักษร Ê จะออกเสียงเป็น /e/ เอ.

ไม่รู้จักที่มา
È, É, Ë, Ē, Ė

ภาษาที่ใช้
 ภาษาฝรั่งเศส
 ภาษาโปรตุเกส

อักษรที่พบเข้า
Ә, Б, И, Ң, Ө, Ү, Э.
Ā, Ä, É, Ħ, Ň, Ö, Ü.
Ã, Č, Ē, Ķ Ł, Œ, Ŧ.

อักษรที่เกี่ยวข้อง
Ă, Â, Đ, Ô, Ơ, Ư.
# แฮร์รี่ พอตเตอร์กับเด็กต้องคำสาป
แฮร์รี่ พอตเตอร์กับเด็กต้องคำสาป  เป็นละครเวทีอังกฤษ ค.ศ. 2016 เขียนบทโดยแจ็ก ทอร์น แต่งเรื่องโดยเจ. เค. โรว์ลิง, จอห์น ทิฟฟานี, และแจ็ก ทอร์น จัดแสดงรอบปฐมทัศน์ที่โรงละครพาเลซเธียเตอร์ ลอนดอน เมื่อ 30 กรกฎาคม ค.ศ. 2016 หลังจากนั้นจึงจัดแสดงที่บรอดเวย์เมื่อ 22 เมษายน ค.ศ. 2018 ที่โรงละครไลริคเธียเตอร์

เรื่องราวเริ่มต้นขึ้นในช่วงเวลา 19 ปี หลังเหตุการณ์ในนิยายแฮร์รี่ พอตเตอร์กับเครื่องรางยมทูต (ค.ศ. 2007) เล่าเรื่องราวของแฮร์รี่ พอตเตอร์ ซึ่งตอนนี้เป็นหัวหน้าแผนกควบคุมการใช้กฎหมายเวทมนตร์ที่กระทรวงเวทมนตร์ และบุตรชายคนสุดท้องอัลบัส เซเวอร์รัส พอตเตอร์ ผู้ซึ่งกำลังจะเข้าเรียนที่โรงเรียนฮอกวอตส์ การตลาดของละครเวทีเรื่องนี้ได้ถือว่าเรื่องราวนี้เป็นเรื่องราวต้นฉบับลำดับที่ 8 ของเรื่องในชุดแฮร์รี่ พอตเตอร์

ละครเวทีเรื่องนี้ได้รับคำวิจารณ์ในทางชื่นชม โดยในงานประกาศรงาวัลลอเรนซ์โอลิเวียร์ ค.ศ. 2017 การจัดแสดงฉบับลอนดอนได้รับการเสนอชื่อเข้าชิงรางวัลมากที่สุดเป็นประวัติการณ์ถึง 11 รางวัล และได้รับ 9 รางวัล ซึ่งมากเป็นประวัติการณ์เช่นกัน รวมถึงรางวัลละครเวทีเปิดตัวใหม่ยอดเยี่ยมด้วย ที่งานประกาศรางวัลโทนี่อวอร์ด ค.ศ. 2018 การจัดแสดงฉบับบรอดเวย์ได้รับรางวัล 6 รางวัล รวมถึงรางวัลละครเวทียอดเยี่ยม 

 ละครเวที 
นวนิยายเรื่องนี้จะนำมาทำเป็นละครเวที 2 ภาคซึ่งจะเปิดแสดงในกรุงลอนดอน http://www.prachachat.net/news_detail.php?newsid=1455731633

 หนังสือบทละคร 
บทละครทั้ง 2 ภาค ได้รวมเล่ม นำมาจำหน่าย ทั้งรูปแบบตีพิมพ์เป็นหนังสือ และดิจิตัล ในชื่อเดียวกัน
# เส้นโค้งปิดเสมือนเวลา
ในวิชาฟิสิกส์เชิงคณิตศาสตร์, เส้นโค้งปิดเสมือนเวลา (CTC) คือ เส้นโลก (world line) ที่อยู่ในลอเรนท์เซียน แมนิโฟลด์ (Lorentzian manifold), ของอนุภาควัตถุในปริภูมิ-เวลา ซึ่งอยู่ในสภาพ "ปิด", ที่ย้อนกลับไปยังจุดเริ่มต้นเดิมของมันเอง  ความเป็นไปได้นี้ถูกค้นพบโดย คูร์ท เกอเดิล (Kurt Gödel) ในปี 1949, Steven Hawking, My Brief History, chapter 11 ผู้ค้นพบวิธีการแก้สมการของสัมพัทธภาพทั่วไป (GR) ที่ช่วยให้ CTCs เป็นที่รู้จักกันว่าเป็นเกอเดิล เมตริกซ์ (Gödel metric); และตั้งแต่นั้นมาการแก้ปัญหาแบบสัมพัทธภาพทั่วไป (GR solution) อื่น ๆ ที่ประกอบด้วย CTCs จึงได้รับการค้นพบ, เช่น ทรงกระบอกทิปเลอร์ (Tipler cylinder) และ รูหนอนทะลุได้ (traversable wormhole)  หาก CTCs มีอยู่จริง, การดำรงอยู่ของพวกมันก็ดูเหมือนจะบ่งบอกถึงอย่างน้อยที่สุดของความเป็นไปได้ทางทฤษฎีของการเดินทางข้ามเวลาย้อนกลับไปในอดีตในเวลาที่กำลังเกิดความพิศวงของปรากฏการณ์ปฏิทรรศน์คุณปู่, แม้ว่าหลักความสอดคล้องในตัวเองของนาวิคอฟดูเหมือนว่าจะแสดงให้เห็นว่าปฏิทรรศน์หรือความขัดแย้งดังกล่าวอาจจะเป็นสิ่งที่หลีกเลี่ยงได้  นักฟิสิกส์บางคนคิดว่า CTCs ที่ปรากฏในการแก้ปัญหา GR บางอย่างอาจถูกตัดออกจากทฤษฎีในอนาคตของแรงโน้มถ่วงควอนตัมซึ่งจะเข้ามาแทนที่ GR

 กรวยแสง 

frame|right|กรวยแสงส่วนล่างเป็นลักษณะเฉพาะของกรวยแสงในปริภูมิแบน—พิกัดปริภูมิ-เวลาทั้งหมดที่รวมอยู่ในกรวยแสงจะมีเวลาที่ตามมาทีหลัง กรวยแสงด้านบนไม่เพียงแต่รวมตำแหน่งเชิงพื้นที่อื่น ๆ ในเวลาเดียวกันเท่านั้น แต่ยังไม่รวมถึง  ในเวลาในอนาคตด้วย และรวมเวลาที่ผ่านมาก่อนหน้านี้ด้วย (The lower light cone is characteristic of light cones in flat space—all spacetime coordinates included in the light cone have later times. The upper light cone not only includes other spatial locations at the same time, but also does not include  at future times, and includes earlier times.)

เมื่อพูดถึงพัฒนาการของระบบในสัมพัทธภาพทั่วไปหรือปริภูมิแบบมินคอฟสกีที่มากขึ้นโดยเฉพาะเป๊นพิเศษ, นักฟิสิกส์มักจะอ้างถึง "กรวยแสง" กรวยแสงแสดงให้เห็นถึงพัฒนาการในอนาคตที่เป็นไปได้ของวัตถุที่ได้รับสถานะปัจจุบันของมันหรือความเป็นไปได้ทุก ๆ ตำแหน่งที่ตั้งที่ได้รับอันเป็นตำแหน่งที่ตั้ง ณ ปัจจุบันของมัน  ตำแหน่งที่ตั้งในอนาคตที่เป็นไปได้ของวัตถุจะถูก จำกัด ด้วยอัตราเร็วที่วัตถุจะสามารถเคลื่อนที่ได้, ซึ่งเป็นอัตราเร็วที่ดีที่สุดของแสง  ยกตัวอย่างเช่น วัตถุที่อยู่ในตำแหน่ง P ที่เวลา t0 สามารถเคลื่อนย้ายไปยังตำแหน่งภายใน p + c(t1 − t0) โดยเวลา t1 เท่านั้น

โดยทั่วไปแล้ว จะแสดงในรูปแบบกราฟ โดยมีตำแหน่งทางกายภาพตามแกนแนวนอนและเวลาแสดงตามแนวแกนตั้ง โดยมีหน่วยเป็น
t สำหรับเวลาและ ct สำหรับปริภูมิ (space) กรวยแสงในการแสดงนี้ปรากฏเป็นเส้นที่ 45 องศาโดยมีจุดศูนย์กลางอยู่ที่วัตถุ ขณะที่แสงเดินทางด้วยความเร็ว ct ต่อ t บนแผนภาพดังกล่าว ตำแหน่งที่เป็นไปได้ในอนาคตของวัตถุทั้งหมดจะอยู่ภายในกรวย

  ดูเพิ่ม 
 Timelike
 Causal structure
 Causality conditions
 Roman ring

หมายเหตุ
# เจ้าหญิงกระบอกไม้ไผ่
เจ้าหญิงกระบอกไม้ไผ่ (แปล: ตำนานธิดาคะงุยะ) เป็นภาพยนตร์อนิเมะแนวแฟนตาซีดรามา ผลิตโดยสตูดิโอจิบลิ กำกับและร่วมเขียนบทโดยอิซะโอะ ทะกะฮะตะ โดยอาศัยเค้าโครงจากตำนานคนตัดไผ่ ซึ่งเป็นตำนานพื้นเมืองของญี่ปุ่น ภาพยนตร์เรื่องนี้ได้รับการเสนอชื่อเข้าชิงรางวัลออสการ์ สาขาภาพยนตร์แอนิเมชันยอดเยี่ยม ในงานประกาศรางวัลครั้งที่ 87

ภาพยนตร์เรื่องนี้เดิมมีกำหนดการเข้าฉายในฤดูร้อนของปี 2556 ซึ่งเป็นเวลาไล่เลี่ยกันกับภาพยนตร์อนิเมะของสตูดิโอจิบลิอีกเรื่องที่กำกับโดยฮะยะโอะ มิยะซะกิ คือเรื่อง ปีกแห่งฝัน วันแห่งรัก ซึ่งถือเป็นครั้งแรกของสตูดิโอที่มีการปล่อยผลงานของสองผู้กำกับออกมาในเวลาไล่เลี่ยกันนับตั้งแต่ โทโทโร่เพื่อนรัก กับ สุสานหิ่งห้อย ในปี 2531  อย่างไรก็ตาม ในเดือนกุมภาพันธ์ 2556 บริษัทโทโฮซึ่งเป็นผู้จำหน่ายและเผยแพร่ก็ได้ติดสินใจเลื่อนการฉายภาพยนตร์เรื่องนี้ออกไปเป็นในฤดูใบไม้ร่วง 2556 แทน โดยอ้างเหตุผลเกี่ยวกับบทภาพที่ยังไม่เสร็จสมบูรณ์
# ไอล์ออฟไวต์
ไอล์ออฟไวต์  เป็นเคาน์ตีและเกาะใหญ่ที่สุดและมีประชากรมากเป็นอันดับ 2 ของประเทศอังกฤษ ตั้งอยู่บริเวณช่องแคบอังกฤษ ทางตอนใต้ของอังกฤษ ราว 4 ไมล์ (6 กม.) จากชายฝั่งของแฮมป์เชอร์ และแบ่งแยกออกจากแผ่นดินใหญ่ของเกรตบริเตนโดยช่องแคบโซเลนต์ เกาะเป็นที่ตั้งสถานที่ตากอากาศชายทะเลหลายแห่ง เป็นจุดหมายปลายทางในการพักผ่อนวันหยุดมาตั้งแต่ยุควิกตอเรีย

กระทั่งปี ค.ศ. 1995 เช่นเดียวกับเจอร์ซีย์และเกิร์นซีย์ เกาะเป็นดินแดนปกครองตนเอง
# ยศทหารอียิปต์-ตุรกี
ยศทหารอียิปต์-ตุรกี ประกาศใช้ในสมัยราชอาณาจักรอียิปต์ ตั้งแต่ ค.ศ. 1922 ถึง ค.ศ. 1958. (มีรากศัพท์มาจาก ภาษาตุรกีออตโตมัน และ ภาษาอาหรับ), เครื่องหมาย และ ชั้นยศทหารในสมัยของ วาลีมูฮัมหมัด อาลีแห่งอียิปต์ แต่ทว่านั้นยังมิได้กำหนดรูปแบบที่แน่ชัด; ในช่วงศตวรรษที่ 20 รูปแบบ และ โครงสร้างชั้นยศได้รับแบบธรรมเนียมมาจากกองทัพสหราชอาณาจักร. ชั้นยศนายพลนั้นได้มีการแต่งตั้งเฉพาะนายทหารของสหราชอาณาจักร.

 เครื่องหมายยศ 
 สัญญาบัตร 
  ราชอาณาจักรอียิปต์ 50px|Field Marshal 50px|General 50px|Lieutenant-General 50px|Major-General 50px|Brigadier 50px|Colonel 50px|Lieutenant-Colonel 50px|Major 50px|Captain 50px|Lieutenant 50px|Second Lieutenant No equivalent ภาษาอาหรับ            คำแปล จอมพล พลเอก พลโท พลตรี พลจัตวา พันเอก พันโท พันตรี ร้อยเอก ร้อยโท ร้อยตรี  ราชอาณาจักรอียิปต์  No equivalent 50px 50px 50px 50px 50px 50px 50px 50px 50px 50px ไม่มีการแต่งตั้ง คำเรียก Mushir Sirdar Ferik Liwa' Amiralay Kaymakam Bikbashi Sagh Kol Aghassi Yuzbashi Mulazim Awwal Mulazim Tani คำแปล จอมพลอากาศ พลอากาศเอก พลอากาศโท พลอากาศตรี พลอากาศจัตวา นาวาอากาศเอก นาวาอากาศโท นาวาอากาศตรี เรืออากาศเอก เรืออากาศโท เรืออากาศตรี

 ชั้นประทวน 
<noinclude>
</noinclude>
 Egypt No equivilant  50px No equivilant  70px 70px 70px No equivilant  70px จ่านายสิบ สิบเอก สิบโท สิบตรี พลทหาร Mosa'id(مساعد) Raqib awwal(رقيب أول) Raqib(رقيب) 'arif(عريف) Jondi awwal(جندي أول)
# เส้นโลก
เส้นโลก หรือ เวิลด์ไลน์  เป็นคำจำกัดความหนึ่งในทฤษฎีสัมพัทธภาพในวิชาฟิสิกส์ หมายถึงวิถีทางของวัตถุใด ๆ ในปริภูมิ-เวลาPaul A. Tipler, Ralph A. Llewellyn: Moderne Physik (ฟิสิกส์สมัยใหม่) (Oldenbourg, 2002), ISBN 978-3486255645 

วัตถุใด ๆ ที่มีการตกอย่างอิสระ หรืออีกนัยหนึ่งคือวัตถุที่อยู่ภายใต้อิทธิพลของความโน้มถ่วงเพียงอย่างเดียว ตามทฤษฎีสัมพัทธภาพทั่วไปแล้ววัตถุนั้นจะมีเส้นโลกเป็นเส้นโค้งไปตามปริภูมิเวลาที่โค้ง นอกจากนี้ยังใช้ได้กับวัตถุที่มีวิถีหรือทางโคจรแบบปิดในปริภูมิ เช่น โลกโคจรรอบดวงอาทิตย์ โลกจึงมีวิถีแบบปิด เมื่อให้กรอบอ้างอิงเทียบกับตำแหน่งของดวงอาทิตย์ซึ่งให้คงอยู่กับที่แล้ว เส้นโลกของโลกจะมีลักษณะเป็นเกลียว โดยมีแกนของเกลียวเป็นแกนเวลา

คำว่า "เส้นโลก" ยังถูกนำไปใช้ในทฤษฎีสัมพัทธภาพพิเศษโดยแฮร์มันน์ มินคอฟสกี เมื่อ ค.ศ. 1908A. Friedmann, G. Singer, Die Welt als Raum und Zeit (จักรวาลในฐานะปริภูมิและเวลา), Verlag Harri Deutsch, 3. Auflage, 2006, S. 124. Google Books  โดยเส้นโลกของอนุภาคไร้มวลจะเป็นเสมือนแสง (light-like) และเส้นโลกของวัตถุมีมวลจะเป็นเสมือนเวลา (time-like)

แนวคิดนี้ยังถูกขยายให้สามารถใช้กับวัตถุที่มีมิติมากขึ้น เช่น การเคลื่อนที่ไปในปริภูมิเวลาของสตริงซึ่งมีหนึ่งมิติจะมีลักษณะเป็นแผ่นโลก (worldsheet) ส่วนวัตถุสองมิติใด ๆ จะมีลักษณะเป็นปริมาตรโลก (world volume) เป็นต้น
# Ă
Ă (พิมพ์เล็ก: ă) เป็นตัวอักษรที่ใช้ภาษาโรมาเนียและภาษาเวียดนามโดยเฉพาะอักษรดังกล่าวก็คืออักษร A ที่มีบรีฟอยู่ด้านบน โดยมีลักษณะรูปร่างของเหมือนหูของถ้วยกาแฟ สำหรับในภาษาโรมาเนียใช้แทนเสียง schwa ส่วนของภาษาเวียดนามใช้แทนเสียง /a/ ที่มีเสียงสั้น 

Ă/ă ยังคงถูกใช้ในภาษาบัลแกเรียเพื่อใช้แทนเสียง Ъ/ъ เมื่อเขียนด้วยอักษรละติน

ภาษาโรมาเนีย
ในภาษาโรมาเนีย ă ถูกใช้เพื่อแทนสระกลาง หรือ schwa /ə/ ซึ่งในภาษาโรมาเนีย พยางค์ที่มีสระ schwa จะถูกเน้นได้ไม่เหมือนกับภาษาอังกฤษ ภาษากาตาลา หรือภาษาฝรั่งเศส เช่น cărțile /ˈkərt͡sile/ ("หนังสือหลายเล่ม") and odăi /oˈdəj/ ("ห้องหลายห้อง") หรือสามารถเกิดเป็นสระเดี่ยวของคำได้ เช่น măr /mər/ ("แอปเปิล") or văd /vəd/ ("ฉันเห็น")

ภาษาเวียดนาม
ในภาษาเวียดนาม จะออกเสียงเป็น /a/ ที่มีเสียงสั้น และจะต้องมีตัวสะกดต่อท้ายเท่านั้น และด้วยภาษาเวียดนามเป็นภาษาที่มีวรรณยุกต์ จึงสามารถใส่วรรณยุกต์ 5 แบบด้วยกับตัวอักษร ă
 Ằ ằ
 Ắ ắ
 Ẵ ẵ
 Ẳ ẳ
 Ặ ặ

 ภาษามาเลย์ 
การแทนเสียงในระบบการเขียนภาษามาเลย์ก่อนปี 1972 ใช้ ă เพื่อแทนเสียง /ə/ ที่เกิดขึ้นท้ายพยางค์ของรากศัพท์ เช่น lamă /lamə/ ("ยาว", "เก่า"), mată /matə/ ("ตา"), and sană /sanə/ ("นี้") แต่ถูกแทนที่ด้วย a ภายหลังจากการใช้การสะกดแบบ Joint Rumi Spelling

 ภาษาเขมร 
Ă หรือ ă ถูกใช้ในการเขียนภาษาเขมรด้วยอักษรละติน เช่น Preăh Réachéanachăk Kămpŭchéa (ราชอาณาจักรกัมพูชา)
# มาร์ก เดวิด แชปแมน
มาร์ก เดวิด แชปแมน  เป็นนักโทษชาวอเมริกันที่ฆาตกรรมจอห์น เลนนอน เมื่อวันที่ 8 ธันวาคม ค.ศ. 1980 แชปแมนยิงเลนนอนนอกอาคารอพาร์ตเมนต์ เดอะดาโคตา ในนครนิวยอร์ก แชปแมนยิงที่เลนนอนห้าครั้ง กระสุนโดนเลนนอนสี่นัดที่กลางหลัง ต่อมา แชปแมนยังคงอยู่ในที่เกิดเหตุ และอ่านนวนิยายเรื่อง เดอะแคตเชอร์อินเดอะราย ของเจ. ดี. ซาลินเจอร์ จนกระทั่งตำรวจมาถึงและจับกุมเขา แชปแมนกล่าวซ้ำ ๆ ว่านวนิยายดังกล่าวคือแถลงการณ์ของเขา

ทีมกฎหมายของแชปแมนยื่นคำแก้ต่างว่าเขาอยู่ในภาวะทางจิตวิกลจริตในขณะนั้น แต่เมื่อใกล้เวลาพิพากษา แชปแมนชี้แนะทนายความของเขาว่าเขาต้องการสารภาพผิดว่าสิ่งที่เขาตัดสินใจทำเป็นความปรารถนาจากพระเจ้า ผู้พิพากษาเห็นชอบให้เปลี่ยนแปลงคำแก้ต่างโดยไม่ต้องประเมินสภาพทางจิตหลังจากแชปแมนปฏิเสธที่จะรับฟังเสียงใด ๆ และตัดสินโทษจำคุก 20 ปีถึงตลอดชีวิตโดยมีเงื่อนไขว่าจะต้องเข้ารับการรักษาสุขภาพทางจิต แชปแมนถูกจำคุกใน ค.ศ. 1981 และถูกปฏิเสธการปล่อยตัวแปดครั้ง
# กาอิอุส กัสซิอุส ล็องกีนุส
กาอิอุส กัสซิอุส ล็องกีนุส (85 ปีก่อนคริสต์ศักราช – 42 ปีก่อนคริสต์ศักราช) เป็นวุฒิสมาชิกแห่งสาธารณรัฐโรมัน ผู้นำและผู้บงการแผนสังหารจูเลียส ซีซาร์Ronald Syme, The Roman Revolution (Oxford University Press, 1939, reprinted 2002), p. 57 online; Elizabeth Rawson, "Caesar: Civil War and Dictatorship," in The Cambridge Ancient History: The Last Age of the Roman Republic 146–43 BC (Cambridge University Press, 1994), vol. 9, p. 465. และเป็นพี่เขยของมาร์กุส ยูนิอุส บรูตุส แม้ว่าเขาจะสังหารซีซาร์ได้สำเร็จ แต่ก็ต้องเผชิญกับการรัฐประหารของมาร์กุส อันโตนิอุส เขานำกองทหารร่วมกับบรูตุสในยุทธการที่พิลิปปอยเพื่อต่อต้านการรัฐประหารของมาร์กุส อันโตนิอุส ที่ร่วมกับอ็อกตาวิอานุส อดีตผู้สนับสนุนซีซาร์ แต่ก็พ่ายแพ้และล็องกีนุสก็ฆ่าตัวตาย
# มูชือญังกามูชือนา
มูชือญังกามูชือนา  เป็นสโมสรวอลเลย์บอลหญิงระดับอาชีพในมูชือนา ก่อตั้งขึ้นในปี ค.ศ. 1982 ทีมนี้เข้าแข่งขันในออร์แลนลีกา 

ในการแข่งขันซีอีวีวูแมนส์แชมเปียนส์ลีก ฤดูกาล 2006-07 ทีมได้ตกรอบในรอบแบ่งกลุ่ม

 เกียรติประวัติและผลงาน 
โปแลนด์แชมเปียนชิพ
 ไฟล์:Simple cup icon.svg ชนะเลิศ (1): 2006, 2008, 2009, 2011
ไฟล์:Med 2.png รองชนะเลิศ (2): 2010, 2012
ไฟล์:Med 3.png อันดับที่ 3 (2): 2013, 2015
โปแลนด์คัพ
 ไฟล์:Simple cup icon.svg ชนะเลิศ (1): 2011
ไฟล์:Med 2.png รองชนะเลิศ (3): 2009, 2010, 2014
โปแลนด์ซูเปอร์คัพ
 ไฟล์:Simple cup icon.svg ชนะเลิศ (1): 2009, 2011
ไฟล์:Med 2.png รองชนะเลิศ (2): 2006, 2008
ซีอีวีคัพ
 ไฟล์:Simple cup icon.svg (1) : 2013

 นักวอลเลย์บอลในอดีต 
 มารีออลา เซญิก
 อีซาเบลา กอวาลิญสกา
 กาบรีแยลา ปอลัญสกา
 อักนีแยชกา แบดนาแร็ก
 อันนา แวร์บลิญสกา
 เปาลีนา ไม
 อาแล็กซันดรา ยากีแยวอ
 ซานยา ปอปอวิช
 ราเชล รูร์ก

 แหล่งข้อมูลอื่น
# ตาแมว
ตาแมว  เป็นรูขนาดเล็กบนประตูห้อง หรือประตูบ้าน
ซึ่งติดตั้งเลนส์ตาปลาพร้อมวงแหวนยึดขนาดเล็ก ออกแบบไว้ให้ผู้พักอาศัยสามารถมองเห็นแขกที่มาเคาะหรือกดกริ่งประตูได้ก่อนจะเปิดประตู
โดยจะเห็นเป็นภาพมุมกว้าง ส่วนแขกจะไม่สามารถมองผ่านรูเข้ามาในห้องได้ (จะเห็นเป็นภาพเบลอแทน)

การติดตั้งส่วนใหญ่จะอยู่บนประตูห้องของโรงแรมหรือห้องชุด ซึ่งไม่มีหน้าต่างอยู่ด้านใกล้ประตู
# บลังกา ซัวเรซ
บลังกา ซัวเรซ (, ชื่อเต็ม: บลังกา มาร์ติเนซ ซัวเรซ,) เป็นนักแสดงหญิงชาวสเปน ผลงานโดดเด่นได้แก่ ซีรีส์โทรทัศน์เรื่อง เอลอินเตร์นาโด (พ.ศ. 2550–2553), เอลบาร์โก (พ.ศ. 2554–2556), เดอะสกินไอลิฟอิน (พ.ศ. 2554) ซึ่งเป็นภาพยนตร์ที่ทำให้บลังกาได้รับเสนอชื่อเข้ารับรางวัลโกยา ในหมวดหมู่นักแสดงหญิงดีเด่น และภาพยนตร์เรื่อง ไอม์โซเอกไซทิด (พ.ศ. 2556)
# ราดอวาน การาจิช
ราดอวาน การาจิช (อักษรโรมัน: Radovan Karadžić; เกิด 19 มิถุนายน ค.ศ. 1945) เป็นอดีตนักการเมืองและอาชญากรสงครามผู้ต้องโทษชาวเซิร์บบอสเนีย ซึ่งเป็นประธานาธิบดีสาธารณรัฐเซิร์ปสการะหว่างสงครามบอสเนียและมุ่งสร้างเอกภาพสาธารณรัฐเซิร์ปสกาโดยตรงกับประเทศเซอร์เบียDaily report: East Europe, Issues 191-210. Front Cover United States. Foreign Broadcast Information Service. p. 38.

เขาสำเร็จการศึกษาเป็นจิตแพทย์ ร่วมก่อตั้งพรรคประชาธิปไตยเซิร์บในประเทศบอสเนียและเฮอร์เซโกวีนา และเป็นประธานาธิบดีสาธารณรัฐเซิร์ปสกาคนแรกระหว่าง ค.ศ. 1992 ถึง 1996 เขาเป็นผู้หลบหนีคดีตั้งแต่ ค.ศ. 1996 ถึงเดือนกรกฎาคม ค.ศ. 2008 หลังถูกคณะตุลาการอาญาระหว่างประเทศสำหรับอดีตยูโกสลาเวีย (ICTY) ฟ้องคดีอาญาอุกฉกรรจ์ฐานอาชญากรรมสงคราม คำฟ้องคดีอาญาอุกฉกรรจ์สรุปว่า มีเหตุผลอันเชื่อได้ว่าเขาก่ออาชญากรรมสงคราม ซึ่งรวมถึงพันธุฆาตต่อพลเรือนมุสลิมบอสเนียและโครแอตระหว่างสงครามบอสเนีย (ค.ศ. 1992–1995) ระหว่างหลบหนีคดีอาญา เขาทำงานที่คลินิกเอกชนในเบลเกรด เป็นผู้ชำนาญเฉพาะด้านการแพทย์ทางเลือกและจิตวิทยาโดยใช้ชื่อปลอม

สุดท้าย เขาถูกจับกุมในเบลเกรดเมื่อวันที่ 21 กรกฎาคม ค.ศ. 2008 และถูกนำขึ้นศาลอาชญากรรมสงครามของเบลเกรดอีกไม่กี่วันถัดมา เขาถูกส่งผู้ร้ายข้ามแดนไปประเทศเนเธอร์แลนด์ และอยู่ในการคุมขังของคณะตุลาการอาญาระหว่างประเทศสำหรับอดีตยูโกสลาเวียในหน่วยกักขังสหประชาชาติสเคเฟอนิงเงิน (Scheveningen) ซึ่งเขาถูกตั้งข้อกล่าวหาอาชญากรรมสงคราม 11 กระทง วันที่ 24 มีนาคม ค.ศ. 2016 เขาถูกวินิจฉัยว่ามีความผิดฐานพันธุฆาตในสเรเบรนิตซา (Srebrenica) อาชญากรรมสงครามและอาชญากรรมต่อมนุษยชาติ รวม 10 จาก 11 กระทง และถูกตัดสินลงโทษจำคุก 40 ปี
# วัยร้าย Freshy
วัยร้ายเฟรชชี่ เป็นละครโทรทัศน์ของบริษัท เมจิค แอ็ดเวอร์เทนเม้นท์ จำกัด (ในเครือบริษัท อาร์เอส จำกัด (มหาชน)) แนวละครวัยรุ่น, คอมเมดี้ บทประพันธ์ วาทิน บทโทรทัศน์ สุลักขณา โดยออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2545 นำแสดงโดย อภิเชษฐ์ กิตติกรเจริญ, ลัคนา หวงมณีรุ่งโรจน์, วรเวช ดานุวงศ์, นาตาลี เดวิส, อาทิตย์ ตั้งสวัสดิ์รัตน์, อมีนา พินิจ (ยุคลธร พินิจ) และอีกมากมาย ละครมีเนื้อหาเกี่ยวกับชีวิตวัยรุ่น ช่วงแรกเริ่มเข้ามหาวิทยาลัย มีเนื้อหาเกี่ยวกับความรัก มิตรภาพ และสะท้อนถึงสถาบันครอบครัว

ละครเรื่องนี้เป็นภาคต่อของละคร วัยร้ายไฮสคูล (Wai Rai High school) ที่ออกอากาศเมื่อปี พ.ศ. 2544 ทางช่อง 3

 รายละเอียด
 นักแสดง 

 ปี พ.ศ. 2545 บทบาท นักแสดงหลัก บิ๊ก  อภิเชษฐ์ กิตติกรเจริญ  ริว อาทิตย์ ตั้งสวัสดิ์รัตน์ แดน วรเวช ดานุวงศ์ อ้อน ลัคนา หวงมณีรุ่งโรจน์ นาตาลี นาตาลี เดวิส เจ ไพลิน พิจิตรอำพล บทบาท นักแสดงสมทบ อาจารย์อินทรีย์แดง (มิตร มหาการ) นพัตฏ์ธร มัททวีวงศ์ อาจารย์พัชรา ศิรประภา สุขดำรงค์ อาจารย์ภูวดล  แพทริค ชัยนาม อ๋อง  รวิช ไรวินท์ โบว์  มานิดา เรืองศรี คิตตี้  อมีนา พินิจ (ยุคลธร พินิจ) กอล์ฟ เบญจพล เชยอรุณ ท่านนายพล (พ่อของแดน) สุเชาว์ พงษ์วิไล คุณหญิงผุดผ่อง (แม่ของบิ๊ก) ปิยะมาศ โมนยะกุล อาจารย์เสาวมนต์ เดือนเต็ม สาลิตุล วิลาวัลย์ โยโกะ ทาคาโน่ ศ.ดร.บำเรอ ผ่องศรีวะรีย์ (ท่านอธิการและพ่อของโน้ต) โน้ต เชิญยิ้ม อรัญ (พ่อของริว) เวย์น ฟอลโคเนอร์ ดา (คนรักของอรัญ) สุชาดา พูนพัฒนสุข  อาม่า (ย่าของเจ)  มารศรี อิศรางกูร ณ อยุธยา เอ พรหมสิทธิ์ สิทธิจำเริญคุณ  บี สุทธิพงศ์ สิทธิจำเริญคุณ  แป้น (คนรับใช้บ้านคุณหญิง)  กรินนาถ ทุตา แต้ว (คนรับใช้บ้านคุณหญิง) กรุณา มอริส มี้ เลโม (คนรับใช้บ้านคุณหญิง)  สิงหล คงไทย มีน มีน ศิริตา โน้ต  วรวิทย์ ผ่องอินทรีย์ บทบาท นักแสดงรับเชิญ บีม กวี ตันจรารักษ์ แทค ภรัณยู โรจนวุฒิธรรม จอย ชลธิชา นวมสุคนธ์ ต้อง ศุภัชญา รื่นเริง

 เพลงประกอบละคร 
 เด็กใหม่ (มา - หา - อะ - ไร) ศิลปิน บิ๊ก, แดน, ริว, อ้อน, นาตาลี 
 ถึงเวลาแล้วหรือ ศิลปิน อ้อน
 พระจันทร์ ตะวัน ดวงดาว ศิลปิน อ้อน,นาตาลี
 ที่ผ่านมาเรียกว่าอะไร ศิลปิน แดน 
 ลืมฉัน ศิลปิน ริว
 รู้ทั้งรู้ ศิลปิน บิ๊ก
 มิตรภาพ ตลอดไป ศิลปิน อ้อน,นาตาลี
 เรื่องเดียวที่หนาว ศิลปิน บิ๊ก แดน
 รักกันสักที ศิลปิน อ้อน,นาตาลี
 ไม่เคยรักเธอ..แต่? ศิลปิน นาตาลี